CELEX: 62016TA0043
Language: bg
Date: 2018-10-09 00:00:00
Title: Дело T-43/16: Решение на Общия съд от 9 октомври 2018 г. — 1&1 Telecom/Комисия (Жалба за отмяна — Конкуренция — Концентрации — Пазар на дребно на мобилни далекосъобщителни услуги и пазар на едро за достъп до мрежата и за генериране на повиквания в Германия — Придобиване на E-Plus от Telefónica Deutschland — Решение, с което концентрацията се обявява за съвместима с вътрешния пазар и с функционирането на Споразумението за ЕИП — Прилагане на елемента от окончателните ангажименти относно субектите, различни от ОММ — Актове, неподлежащи на обжалване — Недопустимост)

26.11.2018   
            
            
               BG
            
            
               Официален вестник на Европейския съюз
            
            
               C 427/39
            
         
      Решение на Общия съд от 9 октомври 2018 г. — 1&1 Telecom/Комисия
      (Дело T-43/16) (1)
      
      (Жалба за отмяна - Конкуренция - Концентрации - Пазар на дребно на мобилни далекосъобщителни услуги и пазар на едро за достъп до мрежата и за генериране на повиквания в Германия - Придобиване на E-Plus от Telefónica Deutschland - Решение, с което концентрацията се обявява за съвместима с вътрешния пазар и с функционирането на Споразумението за ЕИП - Прилагане на елемента от окончателните ангажименти относно субектите, различни от ОММ - Актове, неподлежащи на обжалване - Недопустимост)
      (2018/C 427/47)
      Език на производството: английски
      
         Страни
      
      
         Жалбоподател: 1&1 Telecom GmbH (Монтабаур, Германия) (представители: J.-O. Murach, avocat, и P. Alexiadis, solicitor)
      
         Ответник: Европейска комисия (представители: N. Khan, M. Farley и C. Vollrath)
      
         Встъпила страна в подкрепа на ответника: Telefónica Deutschland Holding AG (Мюнхен, Германия) (представители: M. Bauer, H.-J. Freund, B. Herbers и K. Baubkus, avocats)
      
         Предмет
      
      Искане на основание член 263 ДФЕС за отмяна на решението на Комисията, което се твърди, че се съдържа в писмото от 19 ноември 2015 г. относно изпълнението на предвидените в окончателните ангажименти корективни мерки за субектите, различни от ОММ, които били придобили задължителна сила с решение C(2014) 4443 окончателен на Комисията от 2 юли 2014 г. за обявяване на концентрация за съвместима с вътрешния пазар и с функционирането на Споразумението за ЕИП, при условие че се спазват определени задължения (дело M.7018 — Telefónica Deutschland/E-Plus)
      
         Диспозитив
      
      
                  1)
               
               
                  Отхвърля жалбата.
               
            
                  2)
               
               
                  Осъжда 1&1 Telecom GmbH да понесе направените от него съдебни разноски, както и тези, направени от Комисията и Telefónica Deutschland Holding AG, в съответствие с направените от тях искания, с изключение на разноските, направени от Комисията в рамките на възражението за недопустимост, отхвърлено с определение от 22 юни 2016 г., 1&1 Telecom/Комисия (T–43/16, EU:T:2016:402).
               
            
         (1)  ОВ C 106, 21.3.2016 г.